Tiurìa dî furmi di Pitrè

La **tiurìa dî furmi** fa parti dâ *[[Grammàtica Siciliana di Pitrè|Grammatica Siciliana]]* di Giuseppe Pitrè (pubbricata ntô 1875). Si tratta supratuttu dî furmi grammaticali dâ lingua siciliana. Sutta putiti truvari na parti, 'n òrdini di comu veni prisintatu di Pitrè ntô so libbru.

## Artìculi
### Ditirminativi
Singulari:

Plurari:

### Nditirminativi
Singulari:

## Nomi
### Gèniri
Sti nomi sunnu fimminili:  ficu, manu e soru; e arrèstanu senza canciamentu nnô plurali.

Sunnu maschili:  lu dilizziu, lu frunti, lu fruntuzzu, lu leccu, lu scrufulu, lu forzu, lu schinu; e fimminili:  la pàsima, l'esami, la raja, la viaggia, la vommara e la ciura.

### Nùmmura
Sti nomi maschili pìgghianu l'«a» nnô plurali:  libbra, jardina, vòscura, tèmpura, jòcura, còrpura.

Sti nomi sunnu singulari ntô sicilianu:  la forficia, la lenti, l'ucchiali.

## Aggittivi
### Gradi
L'aggittivi cumparativi:  megghiu, peju, minuri, majuri (o maggiuri), suprajuri, nfiriuri, ricèvinu quasi sempri l'artìculu  *cchiù*:  cchiù suprajuri, cchiù maggiuri, cchiù megghiu.  

Lu superlativu si fa usannu l'artìculi ditirminativi:  lu, la.

Cc'e' macari la manera di fari lu superlativu pi menzu di l'avverbiu *veru*, chi signìfica assai:  veru beddu, veru duci, longu veru.  Si ripètiri p'aviri lu stissu senzu:  duci duci; longu longu; nicu nicu.

### Pussissivi
#miu, meu, me e mia, me; nostru/nostra/nostri
#to e tua, to; toi; vostru/vostra/vostri 
#so e sua, so; soi; soi.

### Quantatitivi
L'aggitivu quantitativu *quantu* nun si cancia pi gèniri, nè pi nùmmura; p'asempiu:  «A Taurmina *quantu* su' l'acchianati su' li pinnina»; «Qauntu amici si perdinu tanti scaluna di scinninu».

Dui nun signìfica sempri nu nùmmuru pricisu, pò rifiriri a na quantitati nditirminata:  «Vi purtai *du* cusuzzi; datimi *du* coccia di racina».

È cumuni usari *vintina* pi cuntari, spiciarmenti pi l'anni: «Quant'anni aviti? - Tri vintini e deci» (sittant'anni).

## Prunomi
### Pirsunali

*Io*  nnî varî parrati passa 'n iu, eu, jeu, jè, jò, ju, i', ia, jua.  Li littirati scriveru quasi tutti:  jeu, iu e eu.

*Nui* nun si usa mai or quasi mai a sulu, chiossai si nn'attròvanu:  nuatri, nuàutri, niàtri.

*Vui* si pò usari parrannu a pirsuna a cui si duna lu *voi* â manera francisi.

### Dimustrativi e Rilativi
Li prunomi dimustrativi:  chistu, chista, chisti;  chissu, chissa, chissi; chiddu.

Sti tri prunomi sunnu macari aggittivi, ma e' cchiù cumuni ca nni pèrdinu la prima silabba:  stu, sta, sti; ssu, ssa, ssi; ddu, dda, ddi.

Si pò agghiùnciri n'avverbiu a ciascunu p'èssiri cchiù pricisu:  chistu ccà, chissu ddocu, chiddu ddà.

Li prunomi rilativi sunnu lu quali, la quali, li quali; chi ca cui:  «Cu' duna pani a lu cani di cui,  perdi lu pani e lu cani cchiui» (pruvverbiu).

## Verbi
### Aviri e Essiri
Nnicativu prisenti:

Mpirfettu:

Passatu rimotu:

Cungiuntivu mpirfettu:

### Verbi Rigulari
Nnicativu prisenti:

Mpirfettu:

Passatu rimotu:

Cungiuntivu mpirfettu

### Verbi nun rigulari
Nnicativu prisenti:

Mpirfettu:

Passatu rimotu:

Cungiuntivu mpirfettu:

### Modi e tempi
Lu passatu rimoti pigghia quasi sempri lu postu dû passatu pròssimu comu lu latinu.  Per lu futuru cumpostu, veni usata sta frasa:  *Haju a fari, haju ad aviri*.

Lu futuru sèmprici nun si usa cchiù, usannu mmeci lu prisenti nnicativu:  «N'âtr'annu, si voli Diu e campamu, nni videmu cu saluti».

Nun si usa cchiì lu prisenti dû cungiuntivu, usannu mmeci lu prisenti nnicativu pricidutu dâ cunjunzioni:  ca o chi.  La ccizzioni asisti pi certi verbi e cunjugazzioni, p'asempiu:  sia, vegna, fazza.

Li vuci cunnizziunali si ùsanu raramenti, sustituennu àutri formi, comu lu mpirfettu e lu chiuchipirfettu cungiuntivu, propiu nnâ manera latina:  «Iu nun avissi nuddu timuri di vèniri si sapissi ca la casa arriniscissi»; «Putìssivu favuriri a la me casa>»;«Si li cosi si sapìssiru, gran cosi si facìssiru».

### Àutri assirvazzioni
Quannu si tratta di nu cumprimentu di pirsuna, sia nomu, sia prunomu, chissu cumprimentu ricevi la pripusizzioni *a* (*ad* lat.), p'asempiu:  «Iu cercu a me frati»; «Cu voli a mia, aspittassi a me patri».  Quannu e' nu cumprimentu di na cosa, e' un accusativu senza pripusizzioni:  Cercu un libbru; Cu voli dinari, vaja a lu bancu; Tintu cu ajutu di parenti aspetta.  St'usu mustra nu cunfruntu cû spagnolu e latinu.

La vuci du participiu passatu nnî tempi cumposti a cui apparteni s'arresta mmariàbbili pi gèniri e pi nùmmuru, p'asempiu: «Ha vinutu me frati?»; «Ha vinutu me soru?»«Hannu vinutu nutizzii?».  S'attrova la ccizzioni nta stu tipu di custruzzioni: «Vinuti chi foru, s'hannu misu tutti a tavula».  Nnî verbi di forma passiva lu participiu passatu a cui si unisci l'èssiri tèrmina 'n *u* pû maschili, 'n *a* pû fimminili, 'n *i* pû plurali d'ogni gèniri.

Nnô sicilianu sunnu friquenti li furmi riflissivi  chi nun lu sunnu nnô latinu, p'asempiu:  «Iu mi manciai un piru»; «Ti la vidisti la miss?»; «Me frati si nsunnau».

Li terzi pirsuni singulari e plurali àttivi addivèntanu passivi pi menzu dâ vuci *si*.  Nnî tempi cumposti ricèvinu 'n sicilianu l'ausiliari *aviri* e nun l'èssiri:  «s'ha circatu», «s'avìa circatu»,

Nzècutu, si usa quasi sempri sulu *aviri* comu nu verbu ausiliari:  «Ha chiuvutu»; «ha scampatu»; «ha truniatu»; «haju vinutu»; «haju trasutu»; «s'avìa pintutu»; «s'avìa scurdatu»; «ha successu», «ha divintatu», ecc.

## Avverbi
### Di locu
* Ccà, ddocu, ddà, supra, ncapu, sutta, addabbanna, addavia, a jiri ddà, a sta banna, a sta via, jusu, susu, unni, a tutti banni, cci.

### Di tempu
* Ora, antura, poi, dipoi, doppu, ajeri, avanteri, oj, dumani, stamatina, stasira, doppudumani, tannu, quannu, mmeri, mmersu.

### Di modu
* Beni, mali (e megghiu e peju, gradu cumparativu), comu, ammucciuni, prestu, accussì, accuddì, nùtili, ntôn fiat, ntôn vidiri, ntôn fallanti, a la sdossa, a la bona di Diu, manu manu, a manu a manu.

### Quantità
Cchiù, mmidiatu, menu, assai, picca, tanticchia, anticchia, tantu (variàbbili)

### Vari
Si, no, nun, unni, mai, siccomu, dunqui, addunca, unca, ca, sparti, nnamentri, stamentri, gnursì, nnasi, nnanò.

## Pripusizzioni
'N, nni, pi, pri, jintra, ntra, nta, di, a cu, e li cumposti di sti pripusizzioni e di l'artìculi: pi lu, p' 'u, pi la, p' 'a, pi li, p' 'i, di lu, d' 'u, d' 'a; ncapu, ncostu, sina, fina, nfina, p'assina, mmeri, mmersu, nfacci, a l'affaciu.

## Cunjunzioni
Chi, ca, puru, ancora, midemmi, midemma, mmidè, ma, picchì, parò, sparti, aliunna, mancu, sippuru, mmeffi.

Catigurìa:Lingua siciliana